Il- weekend li għaddha ridt napprofitta mill- ftit jiem li fadalli f' nofs il- kontinent biex immur nara logħba futbol ( qabel ma nirritorna għas- Centenary Stadium ) . L- aħjar okkażjoni fil- madwar hija li nara lill- FC Metz fil- kampjonat Franċiż , u m' hemmx aħjar li tinzertahom meta jilagħbu kontra t- tim rebbieħ tal- kampjonat għal sitt darbiet wara xulxin . Fi Franza l- Lyon , minkejja li bħal kull sena neħħew diversi plejers , għadhom bla dubju l- aqwa tim . Għalkemm tkun tixtieq li tissapportja lill- home team , ma tistax ma tqumx iċċapċap meta jilagħbu l- futbol ixxamplat u rapidu kif ftit timijiet fl- Ewropa jafu jagħmlu . Jispikkaw plejers ta' eta' żgħira li bħas- soltu jkunu mistennija li jkunu fiċ- ċentru tal- qlajja tas- suq tal- plejers għas- sena li ġejja . Metz tim ħelu . Dejjem telgħin plejers żgħar li jkun sabu Alla biss jaf minn fejn . Il- volonta' hemm tkun , imma l- iżbalji tipiċi ta' tim ta' qiegħ il- klassifika jwassluhom biex jititlfu b' marġni saħansitra kattiv wisq ( 1 - 5 ) . Jibqa' l- gost li tara l- futbol milgħub fuq livell tajjeb . Kont ili ma nara logħba sura . Diġa' rrid nara liema ħa tkun li jmiss . Apparti Birżebbuġa kontra l- Imġarr . . .